钦定古今图书集成/方舆汇编/职方典/第1366卷 > 《三山亭》陶弼
## 钦定古今图书集成/方舆汇编/职方典/第1366卷 > 《三山亭》陶弼

“诸峰不及此三峰，翠影当年路未通。野老传来无地
主，神仙留待与山翁。雕弓射灭虎狼迹，长剑剪开荆
棘丛。吏引旌旗先阻险，匠营楼阁出虚空。藤萝叶茂
初无日，松桂枝新渐有风。下濑将军微举职，安南都
护远输忠。商夸合浦珠胎贱，民乐占城稻谷丰。火炬
影沉山岸北，潮声流过旧城东。四时收印来无定，终”
日开樽望不穷。玉版淡鱼千片白，金膏咸蟹一团红。
《云台志节》悲歌外，铜柱封疆醉眼中。所惜溪头好厓
石，只书诗句不书功。